=== Udnævnelser til Højesteret ===
[[Fil:DavidBHill.jpg|thumb|Senator [[David B. Hill]]s protester forhindrede to af Clevelands nominerede i at blive udnævnt til højesteretsdommere.]]
Clevelands uoverensstemmelser med Senatet gav ham problemer med at få sine kandidater udnævnt til Højesteret i den anden embedsperiode. I 1893, efter [[Samuel Blatchford]]s død, nominerede Cleveland [[William B. Hornblower]] til Højesteret.<ref name=nevins569>Nevins, 569–570</ref> Hornblower, som var leder af et sagførerfirma i New York City, mentes at være kvalificeret til stillingen, men hans kampagne mod en '[[politisk maskine|maskinpolitiker]]' fra New York havde gjort ham uvenner med senator [[David B. Hill]].<ref name=nevins569/> Ydermere havde Cleveland ikke konsulteret senatorerne, før han udpegede Hornblower, hvilket medførte, at alle dem, som i forvejen var modstandere af Cleveland, blev endnu mere imod Hornblower.<ref name=nevins569/> Senatet afviste derfor Hornblowers nominering [[15. januar]] [[1894]] med 24 stemmer for og 30 imod.<ref name=nevins569/>
Titler Politik Død Politiske_embeder